Ze Singapura do Łužicy
Wuskidź. Wojacy ze Singapura a Němskeje zwučuja na zwučowanišću Hornja Łužica pola Wuskidźe, třěleć z tankami pod realnymi wuměnjenjemi. Tole zdźěli rěčnik Zwjazkoweje wobory. Při tym zasadźeja 18 tankow. Zwučowanje z 500 wojakami ze Singapura traje hač do kónca apryla. Přichodne lěta chcedźa tajke prawidłownje přewjesć.
Na Ukrainje hrozy hłód
Kijew. Na wuchodźe Ukrainy hrozy po informacijach UNO dwulětneho wójnskeho konflikta dla 1,5 milionam ludźi hłód. Pomocne organizacije ludźi w krizowych kónčinach jeno ćežko docpěwaja, rěčnik Swětoweho zežiwjenskeho programa dźensa informowaše. 300 000 wobydlerjow trjeba hnydomnu pomoc. We wójnje je jich dotal 9 000 zahinyło.
Proces wotpokazany
Duisburg. Njezbožo na Duisburgskej Love paradźe 24. julija 2010 z 21 mortwymi njezměje žane chłostanskoprawniske konsekwency. Krajne sudnistwo je dźensa wotpokazało, chłostanski proces přećiwo dźesać zamołwitym zahajić. Při tym kritizowaše wot statneho rěčnistwa předpołožene dopokazy, předewšěm fachowy posudk britiskeho slědźerja, jako njedosahace.
szl_Latn szl_Latn pol_Latn szl_Latn bos_Latn szl_Latn